PMIndiaData/PMIndiaSum huggingface dataset:
பிரதமர் ஏழைகள் நல்வாழ்வுத் தொகுப்பு – பிரதமர் ஏழைகள் நல்வாழ்வு அன்னத்  திட்டம் நீட்டிப்பு- 2020 ஜூலை முதல் நவம்பர் வரை ஐந்து மாதங்களுக்கு முழு கொண்டைக் கடலை இலவசமாக வழங்குவதற்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில், பிரதமர் ஏழைகள் அன்ன திட்டத்தை மேலும் நீட்டிக்க ஒப்புதல் வழங்கப்பட்டுள்ளது. கோவிட்-19 பொருளாதார மீட்பு நடவடிக்கையின் பகுதியாக, 2020 ஜூலை முதல் நவம்பர் மாதம் வரை இது நீட்டிக்கப்படுகிறது. இத்திட்டத்தின் கீழ், மாநிலங்கள்/யூனியன் பிரதேசங்களில் , தேசிய உணவுப் பாதுகாப்பு சட்டம்,2013-இன் கீழ் 2020 ஜூலை முதல் நவம்பர் மாதம் வரை ஐந்து மாதங்களுக்கு மாதத்துக்கு ஒரு கிலோ வீதம் இலவசமாக முழு கொண்டைக்கடலை வழங்கப்படும். இதற்காக 9.7 லட்சம் மெட்ரிக் டன் விநியோகிக்க உத்தேசிக்கப்பட்டுள்ளது. இதன் மதிப்பு ரூ.6,849.24 கோடியாகும். இத்திட்டத்தின் கீழ், 19.4 கோடி குடும்பங்கள் பயனடையும். நீட்டிக்கப்பட்ட சலுகைத் திட்டத்துக்கான செலவு முழுவதையும் மத்திய அரசு ஏற்கும். நாட்டில் யாரும், குறிப்பாக எந்த ஏழைக் குடும்பமும், அடுத்த ஐந்து மாதங்களுக்கு உணவு தானியங்கள் இல்லாமல் பாதிக்கப்படக்கூடாது என்ற மத்திய அரசின் உறுதிப்பாட்டுக்கு ஏற்ப இந்த நீட்டிப்பு மேற்கொள்ளப்படுகிறது. இந்த ஐந்து மாத காலத்துக்கு, மேற்குறிப்பிட்ட பிரிவினருக்குப் போதுமான புரதம் கிடைக்கும் வகையில் முழுகொண்டைக்கடலை இலவசமாக வழங்கப்படுகிறது. இந்தத் தொகுப்புக்கான பருப்பு வகைகள் ,2015-16-இல் உருவாக்கப்பட்ட வலுவான கையிருப்பில் இருந்து வழங்கப்படுகிறது. பிரதமர் ஏழைகள் நல்வாழ்வு அன்ன திட்டத்தின் நீட்டிப்புக் காலத்துக்கு வழங்குவதற்கு போதுமான பருப்பு வகைகள் மத்திய அரசின் கையிருப்பில் உள்ளன. இத்திட்டத்தின் முதல் கட்டத்தில், ( ஏப்ரல் முதல் ஜூன் 2020 வரை) 4.63 லட்சம் மெட்ரிக் டன் பருப்பு வகைகள் ஏற்கனவே விநியோகிக்கப்பட்டுள்ளன. இதன் மூலம் நாடு முழுவதும் 18.2 கோடி குடும்பங்கள் பயனடைந்துள்ளன.
அமெரிக்க தேசிய பாதுகாப்பு ஆலோசகர் லெப்டினென்ட் ஜெனரல் எச். ஆர். மெக்மாஸ்டர் பிரதமருடன் சந்திப்பு

அமெரிக்க தேசிய பாதுகாப்பு ஆலோசகர் லெப்டினென்ட் ஜெனரல் எச். ஆர். மெக்மாஸ்டர் புது தில்லியில் இன்று பிரதமர் திரு. நரேந்திர மோடியை இன்று சந்தித்தார். அதிபர் திரு. டொனால்ட் டிரம்ப்பின் வாழ்த்துகளை லெப்டினென்ட் ஜெனரல் எச். ஆர். மெக்மாஸ்டர் பிரதமரிடம் தெரிவித்தார். அதிபர் திரு. டொனால்ட் டிரம்ப்புடன் தான் மேற்கொண்ட உரையாடலை நினைவு கூர்ந்த பிரதமர், இரு நாடுகளுக்கு இடையேயான உறவின் முக்கியதுவத்தையும், இந்தியா அமெரிக்காவின் உறவை மேம்படுத்தவும் எடுக்கப்பட்டுள்ள முயற்சி குறித்து பேசினார். ஆப்கானிஸ்தான், மேற்கு ஆசியா மற்றும் கொரியா பகுதியில் உள்ள பாதுகாப்பு சூழல் குறித்த தனது கருத்துகளை லெப்டினென்ட் ஜெனரல் எச். ஆர். மெக்மாஸ்டர் பிரதமரிடம் பகிர்ந்து கொண்டார். தீவிரவாதத்தை எதிர் கொள்ளளவும், மண்டல அமைதி, பாதுகாப்பு மற்றும் ஸ்திரத்தன்மையை மேம்படுத்த இரு நாடுகளும் எப்படி ஒன்றாக செயல்பட முடியும் என்பது குறித்தும் அவர்கள் தங்கள் எண்ணங்களை பரிமாறிக் கொண்டனர்.
அமெரிக்க அதிபர் ஒபாமா பிரதமர் மோடியுடன் தொலைபேசி மூலம் உரையாடல்

அமெரிக்க அதிபர் திரு. பராக் ஒபாமா பிரதமர் திரு. நரேந்திர மோடியை இன்று தொலைபேசியில் அழைத்து பேசினார். அப்போது, சி.ஓ.பி.-21 உச்சி மாநாட்டில் பிரதமர் ஆற்றிய பங்கிற்கும் தலைமைத்துவத்துக்கும் நன்றி தெரிவித்தார். பருவநிலை மாற்றம் குறித்தான பாரீஸ் உச்சி மாநாட்டின் வெற்றிக்கு பிரதமர் மோடி முக்கிய பங்கு ஆற்றியுள்ளார் என்று அதிபர் ஒபாமா தெரிவித்தார். எச்-1-பி மற்றும் எல்-1 விசாக்கள் குறித்து அமெரிக்க சட்டமன்றத்தில் முன்நிறுத்தப்பட்டுள்ள சட்டத்தில் இந்திய தகவல் தொழில்நுட்ப நிறுவனத்தின் நிலைமை மற்றும் அத்துறையில் பணிபுரிபவர்கள் நிலைமை குறித்து விசாரித்தார்.
ஆக்ராதூத் குழும பத்திரிகைகளின் பொன்விழா கொண்டாட்டங்களைப் பிரதமர் ஜூலை 6-ல் தொடங்கி வைக்கிறார்

ஆக்ராதூத் குழும பத்திரிகைகளின் பொன்விழா கொண்டாட்டங்களை பிரதமர் திரு.நரேந்திர மோடி 6 ஜூலை 2022 மாலை 4.30 மணிக்கு காணொலி காட்சி வாயிலாக தொடங்கி வைப்பார். ஆக்ராதூத் குழும பொன்விழா கொண்டாட்டக் குழுவின் தலைவரான அஸ்ஸாம் முதல்வர் ஹிமந்த பிஸ்வாஸ் சர்மாவும் இந்த நிகழ்ச்சியில் கலந்து கொள்கிறார். ஆக்ராதூத் அஸாமிய இருவாரப் பத்திரிகையாக தொடங்கப்பட்டது. அஸ்ஸாமின் மூத்தப் பத்திரிகையாளர் கனக் சென் தோகாவால் நிறுவப்பட்டது. 1995-ம் ஆண்டில் டைனிக் ஆக்ராதூத் என்ற தினசரி செய்தித்தாள் தொடங்கப்பட்டது. இது அஸாமில் நம்பிக்கைக்குரிய மற்றும் செல்வாக்கு பெற்ற செய்தித்தாளாக வளர்ந்தது.
டிசம்பர் 12 அன்று, இந்திய தொழில், வர்த்தக சங்கங்களின் கூட்டமைப்பின் 93-வது வருடாந்திர பொதுக்குழுக் கூட்டத்தில் பிரதமர் உரையாற்றுகிறார்

இந்திய தொழில், வர்த்தக சங்கங்களின் கூட்டமைப்பின் 93-வது வருடாந்திர பொதுக்குழு கூட்டத்திலும், வருடாந்திர மாநாட்டிலும், 2020 டிசம்பர் 12 அன்று காலை 11 மணி அளவில் பிரதமர் திரு நரேந்திர மோடி காணொலி மூலம் தொடக்க உரையாற்றுகிறார். இந்திய தொழில், வர்த்தக சங்கங்களின் கூட்டமைப்பின் வருடாந்திர மெய்நிகர் கண்காட்சி 2020-ஐயும் பிரதமர் திறந்து வைக்கிறார். 2020 டிசம்பர் 11, 12, 13, 14 ஆகிய தேதிகளில் இந்திய தொழில், வர்த்தக சங்கங்களின் கூட்டமைப்பின் வருடாந்திர மாநாடு நடைபெறுகிறது. "ஊக்கம் பெற்ற இந்தியா" என்பதே இந்த வருட மாநாட்டின் மையக் கருவாகும். பல்வேறு அமைச்சர்கள், அதிகாரிகள், தொழில் துறை தலைவர்கள், தூதர்கள், சர்வதேச நிபுணர்கள், முன்னணி பிரமுகர்கள் ஆகியோர் இதில் கலந்து கொள்கிறார்கள். பொருளாதாரத்தின் மீது கொவிட்-19 ஏற்படுத்திய பாதிப்புகள் குறித்தும், அரசால் எடுக்கப்பட்டு வரும் நடவடிக்கைகள் குறித்தும், இந்திய பொருளாதாரத்திற்கான வருங்கால பாதை குறித்தும் இந்த மாநாட்டின் போது பல்வேறு பங்குதாரர்கள் விவாதிப்பார்கள். 2020 டிசம்பர் 11 அன்று தொடங்கும் இந்திய தொழில், வர்த்தக சங்கங்களின் கூட்டமைப்பின் வருடாந்திர மெய்நிகர் கண்காட்சி 2020, ஒரு வருடத்திற்கு தொடரும். உலகெங்கிலும் உள்ள வர்த்தகர்கள் தங்களது பொருட்களை காட்சிப்படுத்தவும், வியாபார சாத்தியங்களை அதிகரித்துக் கொள்ளவும் இந்தக் கண்காட்சி உதவும். மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1679746
மேற்கு வங்காளம் ஜல்பாய்குரியின் தூப்குரியில் ஏற்பட்ட சாலை விபத்தில் உயிரிழந்தவர்களுக்கு பிரதமர் இரங்கல்; பிரதமரின் தேசிய நிவாரண நிதியிலிருந்து உதவித்தொகை வழங்க உத்தரவு

மேற்கு வங்காளத்தின் ஜல்பாய்குரியிலுள்ள தூப்குரியில் நிகழ்ந்த சாலை விபத்தில் உயிரிழந்தவர்களுக்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளதோடு, பிரதமரின் தேசிய நிவாரண நிதியிலிருந்து உதவித்தொகையும் வழங்கப்படும் என்று அறிவித்துள்ளார். இது தொடர்பாக அவர் வெளியிட்டுள்ள சுட்டுரைச் செய்திகளில், “ஜல்பாய்குரியிலுள்ள (மேற்கு வங்காளம்) தூப்குரியில் நேரிட்ட சாலை விபத்து மிகவும் வேதனைக்குரியது. இந்த துயர தருணத்தில் உயிரிழந்தவர்களின் குடும்பத்தினருக்கு பிரார்த்தனை செய்கிறேன். காயமடைந்தவர்கள் விரைவில் குணமடையட்டும். மேற்கு வங்காளத்தில் ஏற்பட்ட விபத்தில் உயிரிழந்தவர்களின் குடும்பங்களுக்கு பிரதமரின் தேசிய நிவாரண நிதியிலிருந்து தலா ரூ. 2 இலட்சம் வழங்கப்படும். காயமடைந்தவர்களுக்கு தலா ரூ. 50,000 வழங்கப்படும்”, என்று குறிப்பிட்டுள்ளார்.
அயர்லாந்து பிரதமருக்கு பிரதமர் நரேந்திர மோடி அளித்த பரிசு

பிரதமர் நரேந்திர மோடி, அயர்லாந்து குடியரசின் பிரதமர் என்டா கென்னிக்கு, இந்திய ஆவணக் காப்பகத்தில் இருந்த இரண்டு ஐரிஷ் அலுவலர்கள் பற்றிய தேர்ந்தெடுக்கப்பட்ட குறிப்புகள் மற்றும் ஆவணங்களின் பிரதிகளை அன்பளிப்பாக வழங்கினார். தாமஸ் ஓல்டுஹாம்(1816 – 1878) மற்றும் சர் ஜார்ஜ் ஏ ஆப்ரஹாம் கிரியர்சன்(1851 – 1941) ஆகியோர் இந்தியாவுக்கு அளித்த பங்களிப்பிற்கான அங்கீகாரமாக இந்த ஆவணப் பிரதிகள் வழங்கப்பட்டன. டப்ளினில் 1816ல் பிறந்த ஓல்டுஹாம், இந்தியாவில் 1850 ம் ஆண்டு ஜியாலஜிக்கல் சர்வேயராக நியமனம் செய்யப்பட்டார். அவர் மண்ணியல் சார்ந்த கணக்கெடுப்பை நடத்தினார். பிறகு அவர் வங்காள அரசுப் பணியில் சேர்க்கப்பட்டார். அவர் சர்வேயராக நியமிக்கப்பட்ட மார்ச் 1851ம் ஆண்டு மற்றும் பணியியல் சேர்ந்த நாள் ஜியாலஜிக்கல் சர்வே ஆப் இந்தியாவின் நிறுவனர் நாளாகக் கொண்டாடப்படுகிறது. இந்தியாவில் உள்ள நிலக்கரி பற்றி முதல் முறைப்படுத்தப்பட்ட கணக்கெடுப்பை ஓல்டுஹாம் நடத்தினார். பிறகு மற்ற கனிமச் சுரங்கங்கள் பற்றிய வரைபடத்தையும் அவர் தயாரித்தார். இந்தியாவில் கனிம படிமங்கள் பற்றி விரிவாக எழுதியுள்ளார். சர் ஜார்ஜ் ஏ கிரியர்சன், அயர்லாந்து ஆட்சிப் பணியாளர் மற்றும் மொழியியலாளராக இருந்தவர். 1898ல் இந்திய மொழிகள் பற்றிய கணக்கெடுப்பை செய்தார். அதற்குப் பிறகு பல ஆண்டுகள் கழித்து 1903 – 28 ஆகிய காலகட்டத்தில் அவருடைய கணக்கெடுப்பு வெளியிடப்பட்டது. இந்தோ – ஆரிய மொழிகள் பற்றிய முதல் அறிவியல்பூர்வமான பகுப்பாய்வை கிரியர்சனின் கணக்கெடுப்பு செய்துள்ளது. ஹிந்தி மொழியின் பல்வேறு வடிவங்கள், உருது மற்றும் மற்ற இந்தோ – ஆரிய மொழிகளின் பேச்சு வடிவங்களை அடிப்படையாகக் கொண்டது அவரது கணக்கெடுப்பு. மேற்கு மற்றும் கிழக்கு பகுதிய வட்டார வழக்குகளில் இருந்து ஹிந்தி மொழியை பிரித்துக்காட்டியது கிரியர்சனின் கணக்கெடுப்பு. டப்ளின் உள்ள டிரினிடி கல்லூரியின் கணித மாணவரான கிரியர்சன், சமஸ்கிருதம் மற்றும் ஹிந்தி மொழிகளில் பரிசுகளை வென்றிருக்கிறார். 1873 ம் ஆண்டு வங்காளம் வந்தார். அரசுப் பணியில் 1898 வரையில் இருந்தாலும், அதிகமான நேரத்தை மொழி ஆராய்ச்சிலேயே செலவிட்டார். பிகாரி மொழியின் வட்டார வழக்குகள் மற்றும் துணை வட்டார வழக்குகள் பற்றிய ஏழு இலக்கணங்கள் ( 1883 – 87), பிகாரி விவசாயிகளின் வாழ்க்கை (1885) ஆகிய இரண்டும் அவருடைய முக்கியமான நூல்கள். பின்னர் மொழிகள் பற்றிய தகவல்கள், வாழ்க்கைமுறை, விவசாயப் பண்ணை நுணுக்கங்கள் மற்றும் பிகார் விவசாய மக்களின் நம்பிக்கைகள் பற்றி எழுதினார். இந்திய அரசு 1994ம் ஆண்டு, ஹிந்திக்கு பங்காற்றும் வெளிநாட்டு அறிஞர்களுக்கு கிரியர்சன் நினைவைப் போற்றும்விதமாக அவரது பெயரில் விருது வழஹங்கி கெளரவித்துவருகிறது. மேலும், தூய்மையையும் அமைதியையும் குறிக்கும் மரத்திலான வட்டவடிவ கைவினைப் பொருளில் ஐரிஷ் சின்னமும். மயில் சிற்பமும் அமைக்கப்பட்ட பரிசையும் பிரதமர் நரேந்திர மோடி வழங்கினார்.
கர்நாடகா  மாநிலத்தின் பகுதிகளில் வெள்ள நிலைமை குறித்து பிரதமர் கர்நாடக முதலமைச்சரிடம் பேசி அறிந்தார்.

கர்நாடகா மாநிலத்தின் பகுதிகளில் வெள்ள நிலைமை குறித்து பிரதமர் திரு நரேந்திர மோடி கர்நாடக முதலமைச்சர் திரு எச். டி. தேவகவுடாவுடன் பேசி அறிந்தார். இது தொடர்பாக பிரதமர் வெளியிட்டுள்ள டுவிட்டர் செய்தியில், “கர்நாடகா மாநிலத்தின் பகுதிகளில் வெள்ள நிலைமை குறித்து அம்மாநில முதலமைச்சர் திரு. தேவகவுடாவுடன் பேசினேன். மீட்பு , உதவி நடவடிக்கைகளில் அனைத்து சாத்தியமான உதவிகளையும் வழங்கப்படும். வெள்ளம் பாதித்த பகுதிகளில் அவதிப்படும் மக்களின் பாதுகாப்புக்கும் பிரார்த்திக்கிறேன் ” என்று குறிப்பிட்டுள்ளார்.
2022-ல் வேட்டைச் சம்பவங்கள் இல்லாத ஆண்டாக முடிவடைந்திருப்பதை அடுத்து அசாம் மக்களின் காண்டாமிருக பாதுகாப்பு முயற்சிகளுக்குப் பிரதமர் பாராட்டு

2022 ஆம் ஆண்டில் வேட்டைச் சம்பவங்கள் முற்றிலும் இல்லாத ஆண்டாக நிறைவடைந்திருக்கும் நிலையில், காண்டாமிருகத்தைப் பாதுகாக்கும் அசாம் மாநில மக்களின் முயற்சிகளுக்கு பிரதமர் திரு.நரேந்திர மோடி பாராட்டு தெரிவித்துள்ளார். அசாம் மாநில முதலமைச்சர் திரு.ஹிமந்தா பிஸ்வா சர்மாவின் ட்விட்டரை பகிர்ந்து வெளியிட்டுள்ள பதிவில் பிரதமர் கூறியிருப்பதாவது; “இது மிகப் பெரிய செய்தி! காண்டாமிருகங்களைப் பாதுகாப்பதில் அசாம் மாநில மக்கள் காட்டியுள்ள வழிமுறைகள் மற்றும் ஆக்கப்பூர்வமான முயற்சிகளுக்கு பாராட்டுக்கள்”.
நவ் சம்வத்சரையொட்டி மக்களுக்குப்  பிரதமர் வாழ்த்து தெரிவித்துள்ளார்

புனிதமான நவ் சம்வத்சரையொட்டி மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார். விக்ரம் சம்வத் 2079 அனைவரின் வாழ்க்கையிலும் புதிய உற்சாகத்தையும் புதிய ஆர்வத்தையும் கொண்டுவரட்டும் என்று அவர் வாழ்த்தியுள்ளார். டுவிட்டரில் பிரதமர் கூறியிருப்பதாவது;"உங்கள் அனைவருக்கும் மிகவும் மகிழ்ச்சியான நவ் சம்வத்ஸர் வாழ்த்துக்கள். விக்ரம் சம்வத் 2079 ஒவ்வொருவரின் வாழ்க்கையிலும் புதிய உற்சாகத்தையும் புதிய ஆர்வத்தையும் கொண்டு வரட்டும்."
சர்வதேச அறிவியல் ஆழ்துளை ஆராய்ச்சி இந்தியா உறுப்பினரானதற்கு, மத்திய அமைச்சரவை ஒப்புதல்.

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, சர்வதேச அறிவியில் ஆழ்துறை ஆராய்ச்சி அமைப்பில் உறுப்பினராவதற்காக, ஹெல்ம்ஹோல்ட்ஸ் போட்ஸ்டாம் ஜெர்மன் ஆராய்ச்சி மையத்தோடு புரிந்துணர்வு ஒப்பந்தத்தில் கையெழுத்திட்டதற்கு, ஏற்பளித்தது. இந்த மையம், அரசு நிதி உதவி பெறும், பிரான்டென்பர்க் மாநிலத்தைச் சேர்ந்த ஜெர்மன் மையமாகும். ஜெர்மன் ஆராய்ச்சி மையத்தோடு ஐந்தாண்டுகளுக்கு புரிந்துணர்வு ஒப்பந்தத்தில் கையெழுத்திட்டதன் மூலம், அறிவியல் அகழ்வாய்வில் நிபுணத்துவம் பெற்ற நிபுணர்களோடு கொய்னா பகுதியில் இந்திய விஞ்ஞானிகள் ஆழ்துளை ஆராய்ச்சியில் ஈடுபட முடியும். இந்த ஒப்பந்தத்தின் மூலமாக ஜெர்மன் ஆராய்ச்சி மையத்தில் இந்தியாவுக்கு இரண்டு இடங்களும், ஆளுநர்கள் சபையின் செயற்குழுவில் உறுப்பினராகும் தகுதியும் கிடைக்கப் பெறும். மேலும், ஜெர்மன் ஆராய்ச்சி மையம் மத்திய பூமி அறிவியல் விஞ்ஞானிகளுக்கு கொய்னா ஆழ்துளை ஆராய்ச்சிக்கு தேவையான தொழில்நுட்ப உதவி மற்றும் மனிதவள மேம்பாடு மற்றும் பயிற்சிக்கு உதவி புரியும். ஜெர்மன் ஆராய்ச்சி மையத்தின் உறுப்பினராகும் இந்தியாவைச் சேர்ந்த விஞ்ஞானிகள் மற்றும் பொறியாளர்கள், ஜெர்மன் ஆராய்ச்சி மைய நிதி உதவியோடு நடக்கும் பல்வேறு ஆழ்துளை ஆராய்ச்சித் திட்டங்களில் பங்கெடுக்க வாய்ப்பு கிடைக்கும். நில நடுக்கம் மற்றும் நில அதிர்வு தொடர்பான ஆராய்ச்சிகளின் மூலம் புதிய விஷயங்களை நமது விஞ்ஞானிகள் அறிந்து கொள்ள முடியும்.
உத்தரப்பிரதேச மாநிலம் பரேலியில் பேருந்து விபத்தில் ஏற்பட்ட உயிரிழப்புகளுக்கு பிரதமர் இரங்கல்; விபத்தில் பாதிக்கப்பட்டவர்களின் குடும்பங்களுக்கு கருணைத் தொகை அறிவித்தார்

உத்தரப்பிரதேச மாநிலம் பரேலியில் பேருந்து விபத்தில் ஏற்பட்ட உயிரிழப்புகளுக்கு பிரதமர் திரு. நரேந்திர மோடி இரங்கல் தெரிவித்துள்ளார். “உத்தரப்பிரதேசத்தில் பரேலியில் நிகழ்ந்த பேருந்து விபத்து மிகுந்த துயரத்தை ஏற்படுத்துவதாக உள்ளது. உயிரிழந்தவர்களின் குடும்பத்தினருக்கு இரங்கலைத் தெரிவித்துக் கொள்கிறேன். காயம் அடைந்தவர்கள் விரைவில் குணமடைய பிரார்த்தனை செய்கிறேன்,” என்று பிரதமர் கூறியுள்ளார். விபத்தில் உயிரிழந்தவர்களின் குடும்பத்தினருக்கு பிரதமர் தேசிய நிவாரண நிதியில் இருந்து கருணைத் தொகையாக தலா ரூ.2 லட்சமும், பலத்த காயம் அடைந்தவர்களுக்கு தலா ரூ.50,000 -ம் வழங்குவதாகவும் பிரதமர் அறிவித்துள்ளார்.
கர்நாடக் லிங்காயத் கல்வி சமூகத்தின் நூறாவது ஆண்டு விழாவில் பிரதமர் பங்கேற்றார்

பிரதமர் மோடி பெலகவியில் நடந்த கர்நாடக் லிங்காயத் கல்வி சமூகத்தின் நூறாவது ஆண்டு விழாவில் பங்கேற்றார் நிகழ்ச்சியில் பேசிய பிரதமர், 21ஆம் நூற்றாண்டில் இளைஞர்கள் இந்தியாவை புதிய உயரத்திற்கு இட்டுச் செல்வார்கள் என்றார். இது நடக்கவேண்டுமானால் நம்மிடையே திறன்மிகுந்த இளைஞர்களும், ஆராய்ச்சியும், புதுக்கண்டுபிடிப்புகளும் தேவை என்றார். மேலும் தொடர்ந்த பிரதமர், மத்திய அரசு என்றுமே குடிமக்களுக்கு பிரச்சினையை உண்டாக்காது என்றும், குற்றம் செய்கின்றவர்களுக்கு உரிய தண்டனை கிடைக்க மட்டுமே வழிசெய்வதே அதன் நோக்கம் என்றும் தெரிவித்தார்.
பாராலிம்பிக்ஸ் போட்டிகளின் பேட்மிண்டன் பிரிவில் தங்கப் பதக்கம் வென்ற  கிருஷ்ணா நாகருக்கு பிரதமர் பாராட்டு

டோக்கியோவில் நடைபெறும் பாராலிம்பிக்ஸ் போட்டிகளின் பேட்மிண்டன் பிரிவில் தங்கப் பதக்கம் வென்ற கிருஷ்ணா நாகருக்கு பிரதமர் திரு நரேந்திர மோடி பாராட்டு தெரிவித்துள்ளார். அவர் வெளியிட்டுள்ள சுட்டுரைச் செய்தியில், “டோக்கியோ பாராலிம்பிக்ஸ் போட்டிகளில் நமது பேட்மிண்டன் வீரர்கள் சிறப்பான ஆட்டத்தை வெளிப்படுத்துவது மகிழ்ச்சி அளிக்கிறது. கிருஷ்ணா நாகரின் மாபெரும் சாதனை ஒவ்வொரு இந்தியரின் முகத்திலும் புன்னகையை தவழச் செய்துள்ளது. தங்கப்பதக்கம் வென்ற அவருக்கு வாழ்த்துகள். அவரது எதிர்கால முயற்சிகளுக்கு நல்வாழ்த்துகள்”, என்று கூறியுள்ளார். —-
சத்தீஸ்கர் மாநிலத்தின் பீஜப்பூர், தண்டேவாடா மற்றும் சுக்மா மாவட்டங்களின் உட்பகுதிகளைச்  சேர்ந்த உள்ளூர் பழங்குடியின இளைஞர்களை, ஆட்சேர்ப்பு முகாம் மூலம் சிஆர்பிஎஃப் கான்ஸ்டபிள் பதவிக்கு தேர்வு செய்வதற்கான கல்வித் தகுதியைத் தளர்த்த  மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், சத்தீஸ்கர் மாநிலத்தின் தென்மாவட்டங்களான பீஜப்பூர், தண்டேவாடா மற்றும் சுக்மா ஆகிய மூன்று மாவட்டங்களைச் சேர்ந்தவர்களை, மத்திய ரிசர்வ் காவல் படையான சிஆர்பிஎஃப்-ல் 400 கான்ஸ்டபிள் (பொதுப் பணி) பதவிக்கு தேர்வு செய்யும் விதமாக இப்பணிக்கான கல்வித்தகுதியை பத்தாம் வகுப்பு தேர்ச்சியிலிருந்து எட்டாம் வகுப்பு என தளர்த்துவதென்ற மத்திய உள்துறை அமைச்சகத்தின் யோசனைக்கு ஒப்புதல் அளித்துள்ளது. இது தொடர்பாக இந்த மூன்று மாவட்டங்களின் உட்பகுதிகளிலும், ஆட்தேர்வு தொடர்பாக உள்ளூர் பத்திரிகைகளில் விளம்பரம் கொடுப்பது மட்டுமின்றி, அனைத்து வகைகளிலும், விரிவான விளம்பரம் செய்யப்படும். பீஜப்பூர், தண்டேவாடா மற்றும் சுக்மா மாவட்டங்களின் உட்பகுதிகளைச் சேர்ந்த 400 பழங்குடியின இளைஞர்கள் வேலைவாய்ப்பினைப் பெறுவார்கள். இந்த ஆட்தேர்வுக்கான உடல் தகுதியிலும், தேவையான தளர்வுகளை உள்துறை அமைச்சகம் வழங்கும். கடந்த 2016-17-ல் சிஆர்பிஎஃப்-பில் பழங்குடியின விண்ணப்பதாரர்களை சேர்த்து பஸ்தாரியா பட்டாலியன் படைப்பிரிவு உருவாக்கப்பட்ட போதிலும், இந்த மூன்று மாவட்டங்களையும் சேர்ந்த இளைஞர்கள் உரிய கல்வித்தகுதியான பத்தாம் வகுப்பு தேர்ச்சி பெறாதவர்களாக இருப்பதால் படைப்பிரிவு உருவாக்கப்பட்டதன் நோக்கம் நிறைவேறவில்லை. எனவே, கல்வித் தகுதியைத் தளர்த்த உள்துறை அமைச்சகம் திட்டமிட்டுள்ளது. மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1830118 —–
இந்தியா குவைத் இடையே இரட்டை வரி விதிப்பு முறையை தடுப்பு வருமான வரி தொடர்பான நிதி ஏய்ப்பை கட்டுப்படுத்தும் ஒப்பந்தத்தில் திருத்தம்

பிரதமர் திரு. நரேந்திர மோடி தலைமையில் மத்திய அமைச்சரவைக் குழு இன்று புதுதில்லியில் கூடியது. இக்குழு இந்தியா குவைத் இடையே இரட்டை வரி விதிப்பு முறையை தடுக்கவும் வருமானம் வரி தொடர்பான நிதி ஏய்ப்பை கட்டுப்படுத்துவதற்குமான ஒப்பந்தத்தில் திருத்தம் செய்ய ஒப்புதல் அளித்துள்ளது. இதன்படி சர்வதேச தரத்திற்கு ஏற்ப நிதி செலாவணி தகவல்களை குறிப்பாக வரி தொடர்பான வங்கித் தகவல்கள் மற்றும் உள்நாட்டு வட்டி மீதான வரி குறித்த தகவல்களை செயல்படுத்தவும் இந்த ஒப்பந்தம் வகை செய்யும். மேலும், குவைத்தில் வசிக்கும் இந்தியர்கள் குவைத் நாட்டில் அதிகாரம் அமைப்புகளின் ஒப்புதலுடன் தகவல்களை பரிமாறிக்கொள்ளவும் அதேபோல குவைத் நாட்டு மக்கள் இந்தியாவில் உள்ள தகவல்களை பெறவும் இந்த ஒப்பந்த்ததில் திருத்தம் செய்யப்பட்டுள்ளது. இந்தியா குவைத் இடையே இரட்டை வரி விதிப்பு ஏய்ப்பை தவிர்பதற்கான ஒப்பந்தம் 2006ம் ஆண்டு கையெழுத்திடப்பட்டது என்பது குறிப்பிடத்தக்கது.
இந்தியாவில் விமானப் பயணத்தின் ஜனநாயகமயமாக்கல் பற்றிய மத்திய அமைச்சர் திரு ஜோதிராதித்ய எம். சிந்தியாவின் கட்டுரையை பிரதமர் அலுவலகம் பகிர்வு

இந்தியாவில் விமானப் பயணத்தின் ஜனநாயகமயமாக்கல் பற்றிய மத்திய அமைச்சர் திரு ஜோதிராதித்ய எம். சிந்தியாவின் கட்டுரையை பிரதமர் அலுவலகம் பகிர்ந்துள்ளது. “ ‘இந்தியாவில் விமானப் பயணத்தின் ஜனநாயகமயமாக்கல்’ என்று மத்திய அமைச்சர் திரு ஜோதிராதித்ய எம். சிந்தியா எழுதுகிறார்”, என்று பிரதமர் அலுவலகம் வெளியிட்டுள்ள சுட்டுரைச் செய்தியில் தெரிவிக்கப்பட்டுள்ளது.
மொரிஷியஸ் உடன்  நுகர்வோர் நலன் பாதுகாப்பு மற்றும் அளவியல் தொடர்பான புரிந்துணர்வு ஒப்பந்தம் – மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையிலான மத்திய அமைச்சரவை இந்தியா மற்றும் மொரிஷியஸ் இடையே நுகர்வோர் நலன் பாதுகாப்பு மற்றும் அளவியல் தொடர்பான புரிந்துணர்வு ஒப்பந்தத்திற்கு ஒப்புதல் அளித்துள்ளது. பலன்கள்: இந்த புரிந்துணர்வு ஒப்பந்தம் இரு நாடுகளுக்கும் பலன் அளிக்கும். நுகர்வோர் நலன் பாதுகாப்பு துறையில் ஒத்துழைப்பை அதிகரித்து, இரு நாடுகளிலும் ஏற்பட்டு வரும் வளர்ச்சி தொடர்பான தகவல் பரிமாற்றம் மற்றும் இருதரப்பு பலன்களை பெறுவதற்கான நிறுவன வரைமுறைக்கு உதவும். மேலும், தவறாக வழி நடத்தும் விளம்பரங்கள், தொலைதொடர்பு சார்ந்த சந்தைபடுத்துதல், பன்அளவு சந்தைபடுத்துதல், இணைய வழி வர்த்தகம் போன்ற சவால்களை சந்திக்கவும் நுகர்வோர் நலன் பாதுகாப்பு மற்றும் அளவியல் தொடர்பான உள்ளடக்கிய திடமான மற்றும் தொடர்சியான வளர்ச்சிக்கும் உதவும். தேசிய மற்றும் சர்வதேச தரங்களை கண்காணிப்பதை உறுதி செய்வதை உறுதி செய்வதின் மூலம் புதிய சவால்களை கையாளும் வகையில் புதிய துறைகளில் நிபுணத்துவம் வளரும். தகவல் மற்றும் பயிற்சி தொடர்பான பரிமாற்றங்கள், சிறந்த ஆட்சிக்கான நிபுணத்துவம் மற்றும் நுகர்வோர் ஏமாறாமல் தடுப்பதையும் இது உறுதி செய்யும்.
ஜப்பான் செல்வதற்கு முன்பான பிரதமரின் அறிக்கை

10-12 நவம்பர் 2016ல் வருடாந்திர மாநாட்டில் கலந்துகொள்ள ஜப்பான் செல்கிறேன். பிரதமராக பதவியேற்றபின் இது எனது இரண்டாவது ஜப்பான் பயணம். ஜப்பானுடனான நமது உறவு சிறப்பான உத்தி நிறைந்த சர்வதேச கூட்டாக பார்க்கப்படுகிறது. இருநாடுகளுக்கும் இடையே நிலவும் புத்தமத கலாச்சார ஒற்றுமை, ஜனநாயக பண்புகள், திறந்த, விதிகளுக்கு உட்பட்டு சர்வதேச ஒழுங்கை அமைத்தில் காட்டும் ஆர்வம் என பல ஒற்றுமைகள் உள்ளது இன்று ஜப்பான் உலகின் முதன்மையான முதலீட்டாளர்களில் ஒன்று. ஆனால் இந்திய மக்கள் அன்றாடம் பயன்படுத்தும் பொருட்களை தயாரிக்கும் நிறைய ஜப்பான் நிறுவனங்கள் பல்லாண்டுகளாக இந்திய பொருளாதாரத்தை வளர்த்தெடுப்பதில் பெரும்பங்கு ஆற்றியிருக்கின்றன. டோக்கியோவில் இந்தியா மற்றும் ஜப்பானை சேர்ந்த முக்கியமான வணிக தலைவர்களோடு நான் நடத்தப்போகும் பேச்சுவார்த்தை இருநாடுகளுக்கும் இடையிலான வணிக, முதலீட்டு உறவை மேலும் பலப்படுத்தும் வகையில் இருக்கும் என் பயணத்தின்போது ஜப்பான் அரசரை சந்திக்கும் வாய்ப்பும் உள்ளது. மேலும் பிரதமர் ஷின்ஜோ ஆபேவுடன் நவம்பர்11 டோக்கியோவில் நிகழ இருக்கும் சந்திப்பு இருதரப்பு உறவை புதிய பரிமாணத்திற்கு கொண்டுசெல்லும் என்ற நம்பிக்கை எனக்குள்ளது. நவம்பர் 12, பிரதமர் ஆபேவும் நானும் புகழ்பெற்ற ஷின்காசென் ரயிலில் கோபே நகருக்கு பயணிக்கிறோம். இதே தொழில்நுட்பம் தான் மும்பை-அகமதாபாத் விரைவி ரயில்தடத்தில் உபயோகிக்கப்பட இருக்கிறது. அதிவேக ரயில் தொழில்நுட்பம் தயாராகும் கவாசாகி தயாரிப்பு நிறுவனத்தையும் பார்வையிட உள்ளோம். இந்தியா-ஜப்பான் இடையே அதிவேக ரயில் ஒத்துழைப்பு இருநாடுகளுக்கும் பரஸ்பரம் நிலவும் உறவுக்கு சிறந்த எடுத்துக்காட்டு. நம் வணிகத்தை இது ஊக்குவிப்பதோடு அல்லாமல், இந்தியாவில் திறன்சார் வேலைவாய்ப்புகள் பெருகவும், உட்கட்டமைப்பை மேம்படுத்தவும், நமது ‘மேக் இன் இந்தியா’ கொள்கையை ஊக்குவிக்கவும் உதவும்.
கெவாடியா இன்று, உலகின் முக்கிய சுற்றுலா தலமாக உருவாகி வருகிறது: பிரதமர் மோடி

கெவாடியா, இனிமேல் குஜராத்தின் தொலை தூர பகுதியில் உள்ள ஒரு சிறிய பகுதி இல்லை என்றும், அது உலகின் மிகப் பெரிய சுற்றுலாத் தலங்களில் ஒன்றாக மாறியுள்ளது என பிரதமர் திரு நரேந்திர மோடி கூறியுள்ளார். நாட்டின் பல பகுதிகளில் இருந்து, கெவாடியாவுக்கு, 8 ரயில்கள் தொடங்கி வைக்கும் நிகழ்ச்சி மற்றும் குஜராத்தில் பல ரயில்வே திட்டங்களை தொடங்கி வைக்கும் நிகழ்ச்சியில், பிரதமர் திரு நரேந்திர மோடி காணொலி காட்சி மூலம் பேசினார். சுதந்திர தேவி சிலையை விட, ஒற்றுமை சிலை அதிக சுற்றுலா பயணிகளை ஈர்த்து வருகிறது என பிரதமர் குறிப்பிட்டார். இந்த சிலை நாட்டுக்கு அர்ப்பணிக்கப்பட்டது முதல் 50 ஆயிரத்துக்கும் மேற்பட்ட பார்வையாளர் இதை பார்க்க வந்துள்ளனர். கொரோனா மாதங்களின் மூடலுக்குப்பின், இது சுற்றுலா பயணிகளை ஈர்த்து வருகிறது. இங்கு போக்குவரத்து வசதி மேம்பட்டுள்ளதால், இது ஒரு நாளைக்கு ஒரு லட்சம் பார்வையாளர்களை ஈர்க்கும் என எதிர்பார்க்கப்படுகிறது. திட்டமிடப்பட்ட பொருளாதார மற்றும் சுற்றுச்சூழல் வளர்ச்சிக்கு, கெவாடிய சிறந்த உதாரணமாக இருப்பதாக பிரதமர் கூறினார். கெவாடியாவை முக்கிய சுற்றுலா தலமாக ஆக்கலாம் என கருத்து தெரிவிக்கப்பட்டபோது, அது கனவு போல் தோன்றியது என பிரதமர் கூறினார். அப்போது அங்கு போக்குவரத்து மற்றும் சுற்றுலா வசதிகள் இல்லை. தற்போது, கெவாடியா அனைத்து வசதிகளுடன் கூடிய சுற்றுலா தலமாக மாறியுள்ளது. பிரம்மாண்ட ஒற்றுமை சிலை, சர்தார் சரோவர், சர்தார் படேல் உயிரியல் பூங்கா, ஆரோக்ய வனம், வன சவாரி மற்றும் ஊட்டச்சத்து பூங்கா என சுற்றுலாவை ஈர்க்கும் பல அம்சங்கள் உள்ளன. ஜொலிக்கும் பூங்கா, ஒற்றுமை படகு மற்றும் நீர்விளையாட்டுக்கள் ஆகியவையும் இங்கு உள்ளன. இங்கு சுற்றுலா அதிகரிப்பதால், ஆதிவாசி இளைஞர்களுக்கு வேலை வாய்ப்பும், உள்ளூர் மக்களுக்கு நவீன வசதிகளும் கிடைக்கின்றன என பிரதமர் கூறினார். ஒற்றுமை வணிக வளாகத்தில், உள்ளூர் கைவினைப் பொருட்களுக்கும் புதிய வாய்ப்புகள் உள்ளன. ஆதிவாசி கிராமங்களில், 200 தங்கும் இடங்கள் உருவாக்கப்பட்டு வருவதாக பிரதமர் குறிப்பிட்டார். சுற்றுலாவை வளர்ப்பதை மனதில் வைத்து, கெவாடியா ரயில் நிலையம் உருவாக்கப்பட்டுள்ளது என பிரதமர் கூறினார். இங்கு பழங்குடியினரின் கலை கூடங்கள் உள்ளன. இங்கிருந்து ஒற்றுமை சிலையை பார்க்க முடியும். இந்திய ரயில்வே மாற்றம் பற்றி விரிவாக கூறிய பிரதமர், பயணிகள் மற்றும் சரக்கு போக்குவரத்தை தவிர்த்து, சுற்றுலா மற்றும் புனித தலங்களுக்கும், ரயில்வே இணைப்பை ஏற்படுத்தி வருவதாக கூறினார். அகமதாபாத்- கெவாடியா உட்பட பல வழித்தடங்களில் ஜன்சதாப்தி ரயிலின் கண்ணாடி மேற்கூறையுடன் கூடிய ‘விஸ்தா-டோம்’ ரயில்பெட்டிகள் செல்லும் என பிரதமர் கூறினார். ——
மதன்லால் குரானா மறைவுக்கு பிரதமர் இரங்கல்

தில்லி முன்னாள் முதலமைச்சர் திரு மதன்லால் குரானா மறைவுக்கு பிரதமர் திரு. நரேந்திர மோடி ஆழ்ந்த இரங்கல் தெரிவித்துள்ளார். “திரு. மதன்லால் குரானா மறைந்த செய்தி அறிந்து மிகுந்த அதிர்ச்சி அடைந்தேன். அவர், தில்லியின் வளர்ச்சிக்கு, குறிப்பாக அடிப்படை கட்டமைப்பு வசதிகளை ஏற்படுத்த அயராது பாடுபட்டார். கடுமையாக உழைக்கக் கூடியவரான அவர், தில்லி அரசிலும், மத்திய அரசிலும் அங்கம் வகித்த போது மக்களுக்கு ஏற்ற நிர்வாகியாகவும் செயல்பட்டவர் என பிரதமர் தெரிவித்துள்ளார். தில்லியில் பி.ஜே.பி-யை வலுப்படுத்துவதில் திரு. மதன்லால் குரானா செயல்பட்ட விதம், என்றைக்கும் நினைவுகூறத்தக்கதாகும். தேசப்பிரிவினைக்குப் பிறகு, தில்லியில் தங்கிய அகதிகளின் முன்னேற்றத்திற்காக, அவர் பல்வேறு முயற்சிகளை தயக்கமின்றி மேற்கொண்டார். அவரது குடும்பத்தினர் மற்றும் ஆதரவாளர்களுக்கு எனது ஆழ்ந்த அனுதாபங்களையும், ஆதரவையும் தெரிவித்துக் கொள்கிறேன்.”
வாகிஷ் சாஸ்திரி என்று அறியப்படும் பிரபல சமஸ்கிருத இலக்கண அறிஞர் பேராசிரியர் பாகீரத் பிரசாத் திரிபாதி மறைவுக்குப் பிரதமர் இரங்கல்

வாகிஷ் சாஸ்திரி என்று அறியப்படும் பிரபல சமஸ்கிருத இலக்கண அறிஞர் பேராசிரியர் பாகீரத் பிரசாத் திரிபாதி மறைவிற்குப் பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளார். பிரதமர் வெளியிட்டுள்ள சுட்டுரைச் செய்தியில், “நவீன விஞ்ஞான வழிமுறைகளைப் பயன்படுத்தி இளைஞர்களிடையே சமஸ்கிருத மொழியைப் பிரபலப்படுத்தியதில் ‘வாகிஷ் சாஸ்திரி' என்ற பேராசிரியர் பாகீரத் பிரசாத் திரிபாதி விலைமதிப்பில்லாத பங்களிப்பை வழங்கினார். அவர் மிகுந்த அறிவாளியாகவும், நல்ல கல்வி ஞானம் உள்ளவராகவும் இருந்தார். அவரது மறைவினால் மிகுந்த கவலையுற்றேன். அன்னாரது குடும்பத்தினருக்கும், நண்பர்களுக்கும் இரங்கல்கள். ஓம் சாந்தி”, என்று குறிப்பிட்டுள்ளார்.